বেলকুচি ইউনিয়ন

বেলকুচি ইউনিয়ন বাংলাদেশের সিরাজগঞ্জ জেলার অন্তর্গত বেলকুচি উপজেলার একটি ইউনিয়ন। যমুনা তীরবর্তী ৬৫৫৪ একর আয়তনের কৃষি প্রধান এই জনপদে প্রায় সাড়ে আঠাশ হাজার লোকের বাস, যাদের অধিকাংশই বাঙালি মুসলমান। যমুনা নদীতে জেগে ওঠা এক চরে বেলকুচি ইউনিয়নের অবস্থান। ইউনিয়নটির উত্তরে রাজাপুর ইউনিয়ন, দক্ষিণে বড়ধুল ইউনিয়ন এবং পশ্চিমে বেলকুচি পৌরসভার অবস্থান। আর পূর্ব দিক দিয়ে বয়ে গিয়েছে যমুনা নদী। নদী তীরবর্তী হওয়ায় এ ইউনিয়ন প্রায়ই বন্যা ও নদীভাঙনের শিকার হয়। ইউনিয়নটিতে মোট ৬টি মৌজা রয়েছে; গ্রাম আছে ১২টি। গ্রামগুলো হল: মুলকান্দি বারপাখিয়া হাটবয়রা দশখাদা ছোটবেড়াখারুয়া বেলকুচি পূর্ব বেলকুচি পশ্চিম দেলুয়া উত্তর দ্বাড়িয়াপুর দেলুয়া মধ্য রানীপুরা মন্তলা বেলকুচি ইউনিয়ন পরিষদ বেলকুচি উপজেলার ১নং ইউনিয়ন পরিষদ। ইউনিয়নের ৯টি ওয়ার্ড থেকে নির্বাচিত ৯ জন সাধারণ সদস্য, প্রতি তিনটি ওয়ার্ড হতে একজন করে মোট ৩ জন সংরক্ষিত (মহিলা) সদস্য এবং একজন চেয়ারম্যানকে নিয়ে পরিষদটি গঠিত হয়। এছাড়াও পরিষদের কার্যক্রমে সহায়তা করার জন্য রয়েছেন একজন সচিব। বর্তমানে ইউনিয়ন পরিষদটির চেয়ারম্যানের দায়িত্ব পালন করছেন মীর্জা মোঃ সোলায়মান হোসেন এবং সচিব হিসেবে দায়িত্ব পালন করছেন ফয়সাল আহমেদ। বেলকুচি ইউনিয়ন জাতীয় সংসদের সিরাজগঞ্জ-৫ আসনের আওতাধীন। আব্দুল মমিন মন্ডল ২০১৯ সাল থেকে এ আসনের সংসদ সদস্য হিসেবে দায়িত্ব পালন করছেন। ইতঃপূর্বে বেলকুচি সদর ইউনিয়নে চেয়ারম্যান হিসেবে দায়িত্ব পালন করছেন: রায়হান উদ্দিন আব্দুল মজিদ সরকার মীর আব্দুল জলিল নুর নবী আক্তার লাভু মোঃ আব্দুল মজিদ প্রামানিক মোঃ আফজাল হোসেন মিয়া গাজী মোঃ নুরুল ইসলাম প্রামানিক ২০১১ সালের আদমশুমারী অনুযায়ী বেলকুচি সদর ইউনিয়নে মোট ২৮,৪৫৭ জন মানুষ বসবাস করে। এর মধ্যে সর্বাধিক ৪০০০ জন দেলুয়া উত্তর গ্রামে এবং সর্বনিম্ন ১১০০ জন বারপাখিয়া গ্রামে বসবাস করে। ১৯৯১ সালে তৎকালীন বেলকুচি ইউনিয়নের জনসংখ্যা ছিল ৩৫,৫৪৩ জন। ২০০১ সালে তা বেড়ে দাঁড়ায় ৩৬,২৬১ জনে, যার মধ্যে ১৯,২৬৫ জন ছিল পুরুষ এবং ১৬,৯৯৬ জন নারী। ২০০৪ সালে ইউনিয়নটির একাংশ নিয়ে বেলকুচি পৌরসভা গঠিত হলে ইউনিয়নটির আয়তন ও জনসংখ্যা হ্রাস পায়। ইউনিয়নটির অধিকাংশ মানুষ ইসলাম ধর্মের অনুসারী। এখানে ১৮টি ঈদগাহ, ১০টি কবরস্থান এবং ৮ থেকে ১০টি মাদ্রাসা আছে। বেলকুচি ইউনিয়ন শিক্ষার হার ক্রমবর্ধমান। এ ইউনিয়নের সাক্ষরতার হার ১৯৯১ সালে ৩৭.৭% এবং ২০০১ সালে ৪৬.৫৬% থাকলেও ২০১১ সালে তা বেড়ে দাঁড়িয়েছে ৬০ শতাংশে। এখানে মোট ৩টি সরকারি ও ৩টি বেসরকারি প্রাথমিক বিদ্যালয়, ১টি মাধ্যমিক বিদ্যালয় এবং কয়েকটি মাদ্রাসা আছে। ইউনিয়নের উল্লেখযোগ্য শিক্ষাপ্রতিষ্ঠানগুলো হল: বেলকুচি নিম্ন মাধ্যমিক বিদ্যালয় ডি. এস. এ. উচ্চ বিদ্যালয় রাজাপুর ইউনিয়ন, বেলকুচি ভাঙ্গাবাড়ী ইউনিয়ন দৌলতপুর ইউনিয়ন, বেলকুচি "গ্রাম ভিত্তিক লোকসংখ্যা|বেলকুচি সদর ইউনিয়ন"। বাংলাদেশের জাতীয় তথ্য বাতায়ন। ২০ জানুয়ারি ২০২১ তারিখে মূল থেকে আর্কাইভ করা। সংগ্রহের তারিখ ২০ জানুয়ারি ২০২১।  "তৃতীয় অধ্যায়: পরিষদ"। স্থানীয় সরকার (ইউনিয়ন পরিষদ) আইন, ২০০৯। আইন মন্ত্রণালয় (বাংলাদেশ)। সংগ্রহের তারিখ ১৩ আগস্ট ২০২০।  "বর্তমান চেয়ারম্যান- বেলকুচি ইউনিয়ন"। জাতীয় তথ্য বাতায়ন। ২ ফেব্রুয়ারি ২০১৯। ২০ জানুয়ারি ২০২১ তারিখে মূল থেকে আর্কাইভ করা। সংগ্রহের তারিখ ২০২১-০১-২০।  "বর্তমান পরিষদ - বেলকুচি ইউনিয়ন"। জাতীয় তথ্য বাতায়ন। ২ ফেব্রুয়ারি ২০১৯। ১৬ জানুয়ারি ২০২১ তারিখে মূল থেকে আর্কাইভ করা। সংগ্রহের তারিখ ২০২১-০১-২০।  "জাতীয় সংসদীয় আসনবিন্যাস (২০১৩) গেজেট" (পিডিএফ)। নির্বাচন কমিশন বাংলাদেশ। ১৬ জুন ২০১৫ তারিখে মূল (পিডিএফ) থেকে আর্কাইভ করা। সংগ্রহের তারিখ ৬ আগস্ট ২০১৫।  "সিরাজগঞ্জ-৫ আসন: সদ্য নির্বাচিত এমপি মমিন মন্ডলকে ফুলেল শুভেচ্ছা"। কালের কণ্ঠ। ১ জানুয়ারি ২০১৯। ২ জানুয়ারি ২০১৯ তারিখে মূল থেকে আর্কাইভ করা। সংগ্রহের তারিখ ২০ জানুয়ারি ২০২১।  "পূর্বতন চেয়ারম্যানবৃন্দ - বেলকুচি সদর ইউনিয়ন"। জাতীয় তথ্য বাতায়ন। ২০২১-০১-২০ তারিখে মূল থেকে আর্কাইভ করা। সংগ্রহের তারিখ ২০২১-০১-২৯।  "এক নজরে - বেলকুচি সদর ইউনিয়ন"। জাতীয় তথ্য বাতায়ন। ২০২১-০১-১৬ তারিখে মূল থেকে আর্কাইভ করা। সংগ্রহের তারিখ ২০২১-০১-২২।  মো. রফিকুল ইসলাম (২০১২)। "বেলকুচি উপজেলা"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। বাংলাপিডিয়া: বাংলাদেশের জাতীয় বিশ্বকোষ (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।  "ঈদগাহ - বেলকুচি সদর ইউনিয়ন"। জাতীয় তথ্য বাতায়ন। ২০২১-০১-২০ তারিখে মূল থেকে আর্কাইভ করা। সংগ্রহের তারিখ ২০২১-০১-২২।  "কবরস্থান - বেলকুচি সদর ইউনিয়ন"। জাতীয় তথ্য বাতায়ন। ২০২১-০১-২০ তারিখে মূল থেকে আর্কাইভ করা। সংগ্রহের তারিখ ২০২১-০১-২২।  "মাদ্রাসা - বেলকুচি সদর ইউনিয়ন"। জাতীয় তথ্য বাতায়ন। ২০২১-০১-২০ তারিখে মূল থেকে আর্কাইভ করা। সংগ্রহের তারিখ ২০২১-০১-২২।  জাতীয় তথ্য বাতায়নে বেলকুচি ইউনিয়ন